《三峡桥》
宋代·黄诰

桥压神龙三四秋，良材应是鬼神搜。
猿猱争饮涧中水，草木不知天下秋。
隐士闲行随白鹿，道人长往驾青牛。
灵源自与天河接，谁信江淮是末流。

作者简介：宋平江人，字君谟。神宗熙宁三年进士。为长沙簿。章惇开梅山，请增税役，诰力请罢之。调知益阳县。哲宗绍圣二年，除知歙州，创建学舍，谕父老送子弟入学。官至太府卿。